

ЕКИПЕН ПРОЕКТ

от курс: [Web Fundamentals (HTML + CSS) май 2014](https://softuni.bg/trainings/coursesinstances/details/3) в [SoftUni](https://softuni.bg/).

# ЗАДАНИЕ: Направете забавен уеб сайт за SoftUni, използвайки HTML5 и CSS3 по избор и JavaScript.

# ЕКИП: TABALUGA 2

## УЧАСТНИЦИ В ЕКИПА:

* Цветан Илиев (masovski);
* Васил Павлов (VasilPavlov);
* Милен Димитров (milen8204);
* Ивайло Котов (kotow);
* Николай Цончев (tconchev);
* Валентин Макавеев (makaveev).

# НАИМЕНОВАНИЕ НА ПРОЕКТА:

SlothUni web site.

# КАК СЕ СЛУЧИХА НЕЩАТА:

## ПЪРВИ СТЪПКИ:

Много бързо нашият екип се събра във Skype и почти веднага беше вдигнато репозитори в GitHub. Отделихме един ден да изкристализират идеите на съотборниците и всеки да предложи нещо за да може после да се съсредоточим върху някоя идея или да съчетаем няколко идеи, както и в действителност стана.

## ИДЕЯ ЗА РЕШАВАНЕ НА ПРОБЛЕМА:

Да се направи сайт, пародия на сайта на [SoftUni](https://softuni.bg/), на който да пропагандира ленивост или точно обратното на това, което в действителност правим в университета - **ЯКО БАЧКАНЕ**.

### ПОСЛЕДВАЩИ ИДЕИ:

* Да се създаде страница със гегове на IT тематика;
* Сайта да има страница - пародия на курс от SoftUni;
* Да се създаде страница за речник с „изцепки“ на Наков, които да се поясняват какво всъщност означават.
* Страница със „полезни“ съвети, подтикващи към скатаване и мързел.

### ОРГАНИЗАЦИЯ ЗА ИЗПЪЛНЕНИЕ:

Първата задача, стояща пред екипа е да се направи лейаута. На пръв поглед проста задача, но предвид изискването за адаптивен дизайн и детската картинка на дракон, която би следвало да е лого на отбора… трябваше си доста обмисляне. С огромната помощ на GitHub не беше нужна строга организация, а всеки блъскаше в репозиторито каквото му дойде на акъла и нещата почнаха да се случват и да изглеждат все по – добре.

### ДЕМОНСТРАЦИЯ НА САЙТА :

на живо при защитата <http://kotow.cloudvps.bg/index.html> .

### ИЗПОЗЛВАНИ ПРОГРАМИ ЗА СЪЗДАВАНЕТО НА ФАЙЛА:

* За писането на HTML кода и CSS кода всеки си използваше любимия редактор като : Visual Studio, NotePad++, Sublime и други;
* За създаването на .png изображения и обработка на картинки беше използван GIMP 2.8;
* За комуникация между отделните членове на екипа Skype;
* За решаване на проблеми и все пак някакво разпределяне на задачи беше използвана „issue“ системата на GitHub.
* За измисляне на цялата простотия, съдържаща се в сайта – мозъците на участниците в екипа и лекциите на SoftUni ☺.

## БИЗНЕС МОДЕЛ:

Както всички себеуважаващи се сайтове нашият също има и солиден бизнес модел. Накратко ще се печели от реклама. Предвиждаме голям интерес от страна на студентите от SoftUni към речника за „Наковизми“ , който ще стане дори задължително пособие по време на лекциите ☺. Той ще се ползва и от „on site“ и от „online“ обучаемите. Така ще помогнем на г-н Наков да не се притеснява да ръси термини като „каракацили“ и „цъкалки“, а той ще ни прави и малко реклама ☺.

## ЗАКЛЮЧЕНИЕ:

Забавлението на едни винаги излиза през носа на други. Яко се потрудихме и се надяваме усилията ни да бъдат оценени подобаващо.